ສະຫະລັດ ປະກາດວ່າ ການໂຄ່ນລົ້ມ ຜູ້ນຳພົນລະເຮືອນ ໂດຍທະຫານ ໃນມຽນມາ ເປັນການກໍ່ລັດຖະປະຫານ
ພວກນາຍພົນໃນກອງທັບມຽນມາ ຕ້ອງຮັບຮູ້ວ່າ ພວກເຂົາຈະຕ້ອງປະເຊີນກັບຜົນທີ່ຕິດຕາມມາ ນັ້ນຄືຄຳເວົ້າຂອງທ່ານທອມ ແອນດຣູ ຜູ້ຂຽນລາຍງານພິເສດອົງການສະຫະປະຊາຊາດກ່ຽວກັບປະເທດມຽນມາ.
ສະຫະລັດ ເອີ້ນການຈັບກຸມພົນລະເຮືອນຂອງພວກທະຫານມຽນມາວ່າ ເປັນການເຮັດລັດຖະປະຫານ ຊຶ່ງໄດ້ພາໃຫ້ມີການທົບທວນຄືນໃນການໃຫ້ຄວາມຊ່ວຍເຫຼືອຂອງສະຫະລັດຕໍ່ປະເທດ ດັ່ງກ່າວ ຊຶ່ງໃນເມື່ອກ່ອນ ຮູ້ກັນໃນຊື່ປະເທດພະມ້າ Cindy Saine ຜູ້ສື່ຂ່າວດ້ານການທູດຂອງວີໂອເອມີລາຍງານຈາກວໍຊິງຕັນ ດັ່ງໄພສານຈະນຳເອົາລາຍລະອຽດມາສະເໜີທ່ານໃນອັນດັບຕໍ່ໄປ ການຈັບກຸມພວກຜູ້ນຳພົນລະເຮືອນ ແລະສະມາຊິກສະພາແຫ່ງຊາດໂດຍພວກທະຫານມຽນມາ ໄດ້ພາໃຫ້ມີການສະແດງປະຕິກິລິຍາຢ່າງວ່ອງໄວຜິດປົກກະຕິ ໃນຮູບຂອງການຕັດສິນໃຈແບບມີນ້ຳໜັກທາງດ້ານກົດໝາຍ ໂດຍກະຊວງການຕ່າງປະເທດສະຫະລັດ ທ່ານເນດ ໄພຣສ໌ (Ned Price) ໂຄສົກຂອງກະຊວງການຕ່າງປະເທດສະຫະລັດກ່າວວ່າ: “ຫຼັງຈາກໄດ້ມີິການທົບທວນຄວາມຈິງທັງໝົດແລ້ວ ພວກເຮົາໄດ້ຊັ່ງຊາວ່າ ການເອົາບາດກ້າວຂອງພວກທະຫານມຽນມາ ເມື່ອວັນທີ 1 ກຸມພາແມ່ນໄດ້ໂຄ່ນລົ້ມຜູ້ນຳລັດຖະບານທີ່ຖືກເລືອກຂຶ້ນມາ ຊຶ່ງເປັນການກໍ່ລັດຖະປະຫານ ຂອງພວກທະຫານ ” ທ່ານໄພຣສ໌ ກ່າວຕໍ່ພວກນັກຂ່າວວ່າ ການລະບຸດັ່ງກ່າວນີ້ ໄດ້ພາໃຫ້ມີການທົບທວນຄືນ ການໃຫ້ຄວາມຊ່ວຍເຫຼືອ ຂອງສະຫະລັດຕໍ່ມຽນມາ 135 ລ້ານໂດລາເຖິງແມ່ນວ່າມີພຽງເງິນຈຳນວນເລັກນ້ອຍ ຈາກຈຳນວນທີ່ວ່ານັ້ນ ເປັນການຊ່ວຍເຫຼືອຕໍ່ລັດຖະບານມຽນມາ ແລະການຊ່ວຍເຫຼືອຕໍ່ພວກຊົນກຸ່ມນ້ອຍໂຣຮິງຢາຈະບໍ່ມີຜົນກະທົບ ” ພວກນາຍທະຫານມຽນມາ ບໍ່ຍອມຮັບເອົາຜົນການເລືອກຕັ້ງໃນເດືອນພະຈິກປີກາຍຊຶ່ງພັກສັນນິບາດແຫ່ງຊາດເພື່ອປະຊາທິປະໄຕເປັນຜູ້ໄດ້ຮັບໄຊຊະນະໂດຍກ່າວຫາວ່າ ມີການສໍ້ໂກງເກີດຂຶ້ນຢ່າງໃຫຍ່ຫຼວງແລະໄດ້ປະກາດພາວະສຸກເສີນເປັນເວລານຶ່ງປີ ຢູ່ໃນປະເທດທີ່ພວມມີການດີ້ນຮົນຕໍ່ສູ້ໃນດ້ານປະຊາທິປະໄຕຢູ່ນັ້ນ ທີ່ຫໍລັດຖະສະພາສະຫະລັດ ຜູ້ນຳສຽງສ່ວນນ້ອຍໃນສະພາສູງ ທ່ານມິຈ ແມັກຄອນແນລ ໄດ້ກ່າວສັນລະເສີນລັດຖະບານທ່ານໂຈ ໄບເດັນ ທີ່ໄດ້ປຶກສາຫາລືກັບພວກຜູ້ນຳໃນສະພາ ກ່ຽວ ກັບເລື້ອງມຽນມາ ແລະເວົ້າວ່າ ປະເທດດັງກ່າວຈະຕ້ອງເລືອກເອົາລະຫວ່າງສອງເສັ້ນທາງ ທ່ານແມັກຄອນແນລ ກ່າວວ່າ: “ມັນສາມາດທີ່ຈະເຕີບໂຕ ກາຍເປັນປະເທດທີ່ຈະເລີນ ມີປະຊາທິປະໄຕ ແລະເຊື່ອມໂຍງເຂົ້າກັບເສດຖະກິດໂລກ ຫຼືຍັງຈະສືບຕໍ່ເປັນປະເທດສໍ້ລາດບັງຫຼວງ ທີ່ທຸກຍາກໂດດດ່ຽວຜະເດັດການ ທີ່ຢູ່ພາຍໃຕ້ເງົາຂອງສາທາລະນະລັດປະຊາຊົນຈີນ ” ພວກນາຍພົນໃນກອງທັບມຽນມາຕ້ອງຮັບຮູ້ວ່າພວກເຂົາຈະຕ້ອງປະເຊີນກັບຜົນທີ່ຕິດຕາມມາ ນັ້ນຄືຄຳເວົ້າຂອງທ່ານທອມ ແອນດຣູ ຜູ້ຂຽນລາຍງານພິເສດອົງການສະຫະປະຊາຊາດກ່ຽວກັບປະເທດມຽນມາ ທີ່ກ່າວຕໍ່ວີໂອເອຜ່ານທາງສໄກປ໌ວ່າ: “ແຕ່ສິ່ງທີ່ສຳຄັນກໍຄືວ່າ ການລົງໂທດເຫຼົ່ານີ້ມີນ້ຳໜັກບາງຢ່າງທີ່ໄດ້ແນເປົ້າໝາຍໃສ່ພວກນາຍພົນ ທີ່ມັນຈະສະແດງໃຫ້ພວກເຂົາເຫັນຢ່າງຈະແຈ້ງວ່າ ມີຄ່າເສຍຫາຍທີ່ຕ້ອງໄດ້ຈ່າຍສຳລັບການກະທຳຂອງພວກເຂົາ ” ບັນດາກຸ່ມປົກປ້ອງສິດທິມະນຸດກ່າວວ່າ ພວກນາຍພົນມຽນມາຈຸດຽວກັນນີ້ ທີ່ໄດ້ທຳການຈັບກຸມພວກຜູ້ນຳພົນລະເຮືອນທັງໝົດຂອງປະເທດ ແລະພວມທັບມ້າງປາບປາມຕໍ່ການສະແດງຄວາມບໍ່ພໍໃຈໃນທຸກຮູບແບບ ຍັງເປັນຜູ້ຮັບຜິດຊອບໃນການກໍ່ໂທດກຳຕ່າງໆ ໃນອະດີດຜ່ານມາຕໍ່ຊາວໂຣຮິງຢາແລະພວກຊົນກຸ່ມນ້ອຍອື່ນໆ Tom Andrews, UN Special Rapporteur for Myanmar: